సోహైల్ ఖాన్ (క్రికెటర్)

సోహైల్ ఖాన్ (జననం 1984, మార్చి 6) పాకిస్తానీ మాజీ క్రికెటర్. ఇతనిని సోహైల్ పఠాన్ అని కూడా పిలుస్తారు. కుడిచేతి ఫాస్ట్ బౌలర్ గా రాణించాడు. ఇతను 2007లో తన తొలి ఫస్ట్-క్లాస్ సీజన్‌లో ఫస్ట్-క్లాస్ మ్యాచ్‌లో పాకిస్థానీ అత్యుత్తమ బౌలింగ్ చేసిన వ్యక్తిగా ఫజల్ మహమూద్ రికార్డును బద్దలు కొట్టడంతో తక్షణ గుర్తింపు పొందాడు.Sohail Khan bags 16 wickets to shred record books.  కొంతకాలం తర్వాత అతను జింబాబ్వేతో జరిగిన వన్డేలో అంతర్జాతీయ అరంగేట్రం చేశాడు. 2015 క్రికెట్ ప్రపంచ కప్ కోసం ఖాన్ జట్టులో భాగంగా ఉన్నాడు.Sohail Khan. 

 ప్రారంభ, వ్యక్తిగత జీవితం 
సోహైల్ ఖాన్ ఖైబర్ 1984, మార్చి 6న పఖ్తుంఖ్వాలోని మలాకాండ్ జిల్లా సఖాకోట్‌లో పుట్టి పెరిగాడు. చిన్న వయస్సు నుండి టెన్నిస్-బాల్ క్రికెట్ ఆడాడు. చురుకైన వేగంతో బౌలింగ్ చేసాడు. పర్వత వాతావరణంలో ఉన్న నదులు, ప్రవాహాలలో రాళ్ళు విసరడం, ఈత కొట్టడం వల్ల కండరాల బలం వచ్చిందని చెప్పాడు. ఇతని సామర్థ్యాన్ని గుర్తించి, స్నేహితుడి సలహా మేరకు ప్రొఫెషనల్ క్రికెట్ ఆడేందుకు కరాచీకి వెళ్ళాడు.Young, inexperienced and ready for Pakistan.  ఇతని సోదరుడు మురాద్ ఖాన్ మోడలింగ్ వైపు వెళ్ళడానికి ముందు ఫస్ట్ క్లాస్ క్రికెట్ ఆడాడు.

 దేశీయ క్రికెట్ 
ఖాన్ 2007/08 క్వాయిడ్-ఎ-ఆజం ట్రోఫీలో పాకిస్తాన్ కస్టమ్స్‌పై ఎస్ఎస్జీసి తరపున ఫస్ట్-క్లాస్ అరంగేట్రం చేశాడు. అరంగేట్రంలో తన మొదటి ఇన్నింగ్స్‌లో బంతితో ఆకట్టుకున్నాడు, 25 ఓవర్లలో 59 పరుగులు మాత్రమే ఇచ్చి ఐదు వికెట్లు తీసుకున్నాడు. రెండవ ఇన్నింగ్స్‌లో 23 ఓవర్లలో 75 పరుగులిచ్చి పది వికెట్లతో ముగించాడు.Pakistan Customs v Sui Southern Gas Corporation.  పోటీలో ఎస్ఎస్జీసి ఆఖరి మ్యాచ్ లో, కరాచీలోని అస్గర్ అలీ షా స్టేడియంలో వాటర్ అండ్ పవర్ డెవలప్‌మెంట్ అథారిటీ క్రికెట్ టీమ్ తో జరిగిన మ్యాచ్‌లో 52.5 ఓవర్లలో 16–189 పరుగులతో ఫస్ట్-క్లాస్ క్రికెట్‌లో పాకిస్థానీ అత్యుత్తమ బౌలింగ్ గణాంకాల కోసం ఫజల్ మహమూద్ దీర్ఘకాల రికార్డును ఖాన్ బద్దలు కొట్టాడు.Sohail Khan bags 16 wickets to shred record books. Sui Southern Gas Corporation v Water and Power Development Authority.  ఇతను ఎనిమిది ఐదు వికెట్లు, రెండు పది వికెట్ల హాల్‌లతో సహా 18.43 సగటుతో 65 వికెట్లతో పోటీలో అత్యధిక వికెట్లు తీసిన బౌలర్‌గా నిలిచాడు.Quaid-e-Azam Trophy, 2007/08 – Most wickets. 

2007/08 పెంటాంగ్యులర్ కప్‌లో సింధ్ తరపున ఆడిన ఖాన్, పోటీలో తన జట్టు ప్రారంభ మ్యాచ్‌లో నాలుగు వికెట్లు పడగొట్టాడు.Sind v North West Frontier Province.  ఆ తర్వాతి రెండు మ్యాచ్‌లలో బలూచిస్తాన్, ఫెడరల్ ఏరియాలపై వరుసగా ఐదు వికెట్లు తీసి ఆ ప్రదర్శనను కొనసాగించాడు.Sind v Baluchistan. Federal Areas v Sind.  ఖాన్ తదనంతరం బౌలర్ ఆఫ్ ది టోర్నమెంట్‌గా ఎంపికయ్యాడు. 16.69 సగటుతో 23 వికెట్లతో అగ్రస్థానంలో ఉన్నాడు. తన తొలి ఫస్ట్-క్లాస్ సీజన్‌ను 14 మ్యాచ్‌లలో 91 వికెట్లతో ముగించాడు.Sind crowned Pentangular champs. ABN-AMRO Pentangular Cup, 2007/08 – Most wickets. 

 అంతర్జాతీయ క్రికెట్ 
ఐదు వన్డేల సిరీస్‌లో నాలుగో మ్యాచ్‌లో జింబాబ్వేతో జరిగిన మ్యాచ్‌లో ఖాన్ పాకిస్థాన్ తరఫున అంతర్జాతీయ అరంగేట్రం చేశాడు. ఒక వికెట్ తీశాడు. 7 ఓవర్లలో 1/38తో ముగించాడు.Zimbabwe in Pakistan ODI Series – 4th ODI.  2008 ఏప్రిల్ లో సందర్శించిన బంగ్లాదేశీయులతో జరిగిన మూడవ, నాల్గవ వన్డేలలో ఆడాడు. మొదటి మ్యాచ్‌లో వికెట్ లేకుండా, రెండవదానిలో మూడు వికెట్లు తీశాడు.Bangladesh in Pakistan ODI Series – 3rd ODI. Bangladesh in Pakistan ODI Series – 4th ODI. 

ఖాన్ అరంగేట్రం చేసిన ఐదేళ్ళ తర్వాత టెస్టుల్లోకి తిరిగి వచ్చాడు. ఇంగ్లాండ్‌తో జరిగిన మ్యాచ్ కు ఎంపికయ్యాడు. ఆతిథ్య జట్టుతో మూడో టెస్టు ఆడాడు, మొదటి ఐదు-ఫెర్ తీసుకున్నాడు. పాకిస్థాన్ 141 పరుగుల తేడాతో ఓడిపోయిన మ్యాచ్‌లో ఇతను 7/207 తీసుకున్నాడు. నాల్గవ, ఆఖరి టెస్టులో ఇతను మళ్ళీ ఐదు-ఫెర్ తీసుకున్నాడు, దీని ఫలితంగా పాకిస్తాన్ మ్యాచ్ గెలిచి సిరీస్‌ను 2-2తో సమం చేసింది.

 మూలాలు 

 బాహ్య లింకులు 
 
 Rashid Latif Cricket Academy

వర్గం:పాకిస్తాన్ టీ20 క్రికెట్ క్రీడాకారులు
వర్గం:పాకిస్తాన్ వన్డే క్రికెట్ క్రీడాకారులు
వర్గం:పాకిస్తాన్ టెస్ట్ క్రికెట్ క్రీడాకారులు
వర్గం:పాకిస్తాన్ క్రికెట్ క్రీడాకారులు
వర్గం:జీవిస్తున్న ప్రజలు
వర్గం:1984 జననాలు